cyanic-selkie/wikianc huggingface dataset:
Kosmologiese konstante
Geskiedenis
Einstein het die kosmologiese konstante in sy vergelykings vir algemene relatiwiteit ingesluit, want hy was ontevrede omdat sy vergelykings andersins blykbaar nie voorsiening gemaak het vir ’n statiese heelal nie: Swaartekrag sou veroorsaak dat ’n heelal wat aanvanklik in dinamiese ewewig was, inkrimp. Om hierdie moontlikheid teen te werk, het Einstein die kosmologiese konstante bygevoeg. Kort daarna het waarnemings deur Hubble aangedui die heelal lyk of dit uitdy; dit het ooreengestem met ’n kosmologiese oplossing vir die oorspronklike vergelykings vir algemene relatiwiteit wat gevind is deur die wiskundige Friedmann terwyl hy aan die Einsteinvergelykings gewerk het. Einstein het na berig word na hierdie nalating om die geldigheid van sy vergelykings te aanvaar – toe hulle die uitdying van die heelal in teorie voorspel het voor dit deur die waarneming van rooiverskuiwing gedemonstreer is – as sy "grootste vergissing" beskryf (hoewel dit betwis word).
Kobalt-59
Kobalt-59 (Chemiese notasie: Co) is 'n stabiele isotoop van kobalt. Die is die enigste stabiele isotoop van die element.
KMR
Die kernspin I=7/2 en die nuklied het 'n kwadrupool wat reeds in simmetriese omgewings breë lyne lewer. Asimmetrie vergroot die probleem, maar die gevoeligheid is hoog: 0,270 keer die proton s'n. Die bereik van die chemiese verskuiwings is baie groot: ongeveer 18 000 dpm. Die resonansiefrekwensie is 23,727074% van die proton s'n.
Die grootste probleem is nogtans dat baie verbindings van kobalt paramagneties is en dit maak die aanwending van KMR vir Co-II onmoontlik. Laespin-Co-III kan bestudeer word asook sommige Co-I, Co-0 en Co-(-1)-komplekse.
Klein Sonnestelselliggaam
Definisie
Buiten die grootste natuurlike satelliete (mane), wat in hidrostatiese ewewig is, verskil hulle van klein Sonnestelselliggame nie in grootte nie, maar in hul wentelbane. Die wentelbane van mane is nie om die Son nie, maar om ander liggame in die Sonnestelsel soos planete en dwergplanete.
Haliclona odessana
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1910 deur Kudelin.
Patrice Wymore
Patrice Wymore (17 Desember 1926 – 22 Maart 2014) was 'n Amerikaanse aktrise. Sy was bekend vir haar rolle in die rolprente Rocky Mountain (1950), She's Working Her Way Through College (1952), The Big Trees (1952), en Ocean's 11 (1960).
Judea
Romeinse tydperk
Jode het die gebied egter nooit heeltemal verlaat nie en het 'n belangrike (en soms vervolgde) minderheidsgroep aan die buitewyke van Judea gebly.
Nizjnenikolski (Astrachan-oblast)
Demografie
Volgens Sensus 2010 het Nizjnenikolski 280 inwoners gehad. Die grootste etniese groepe is Russe en Kasakke, maar geen groep vorm die meerderheid van die dorpie se bevolking nie.
Ted Bundy
Kinderjare
In 1950 het Louise skielik haar van na Nelson verander, Philadelphia saam met haar seun verlaat en in Tacoma, Washington, by familie gaan woon. In 1951 het sy Johnny Culpepper Bundy, ’n hospitaalkok, ontmoet en hulle is later dié jaar getroud. Johnny het Ted aangeneem en hoewel hy en Louise vier kinders van hul eie gehad het en Johnny probeer het om sy aangenome seun in gesinsbedrywighede te betrek, het Ted hom eenkant gehou.
Washington, Oregon
Kort ná middernag van 4 Januarie 1974, omstreeks die tyd dat hy Brooks afgesê het, het Bundy die woonstel van die 18-jarige Karen Sparks (soms geïdentifiseer as Joni Lenz of Terri Caldwell), ’n student en danser, binnegegaan. Hy het haar in haar slaap geslaan en met ’n dokterspieël seksueel aangerand. Sy het heelwat interne beserings opgedoen. Sy was tien dae lank bewusteloos, maar het oorleef, met permanente breinskade. Minder as ’n maand later, in die vroeë oggendure van 1 Februarie, het Bundy by die woonstel van Lynda Ann Healy, ’n student, ingebreek. Hy het haar bewusteloos geslaan, vir haar blou jeans, ’n wit bloes en stewels aangetrek en haar weggedra.
Idaho, Utah, Colorado
In Mei het drie van Bundy se medewerkers van die deelstaat Washington, onder andere Carole Ann Boone, hom in Salt Lake City besoek en ’n week lank in sy woonstel gebly. Bundy het vroeg in Junie ’n week saam met Kloepfer deurgebring en hulle het ernstig daaroor gepraat om teen Kersfees te trou. Weer eens het Kloepfer niks gerep van haar oproepe aan die polisie nie, en Bundy nie oor sy verhouding met Boone en ’n Utah-regstudent bekend as Kim Andrews of Sharon Auer nie.
Ontsnappings
Bundy het dadelik sy tweede ontsnapping begin beplan. Hy het ’n saaglem by ’n ander gevangene gekoop en $500 kontant bymekaargemaak wat oor ses maande deur besoekers, veral Carole Ann Boone, ingesmokkel is. Saans het hy ’n gat in die hoek van sy sel se plafon gesaag en in die weke daarna oefenlopies gedoen om sy ontsnapping te oefen. Op 30 Desember, met die meeste van die personeellede met ’n Kersvakansie, het Bundy die tweede keer ontsnap – tot in die hoofbewaarder, wat die aand saam met sy vrou uit was, se woonstel. Hy het van die bewaarder se klere aangetrek en by die voordeur uitgestap.
Florida
Op die aand van 14 Januarie 1978 of vroeg die volgende oggend het Bundy ’n universiteitskoshuis deur ’n agterdeur binnegegaan. Omstreeks 02:45 het hy Margaret Bowman, 21, met ’n stuk hout geslaan terwyl sy geslaap het en haar toe met ’n sykous verwurg. Hy is daarna na die kamer van die 20-jarige Lisa Levy wat hy bewusteloos geslaan, verwurg en met ’n bottel seksueel aangerand het. In ’n kamer langsaan het hy Kathy Kleiner aangeval, haar kakebeen gebreek en haar skouer beseer. Toe het hy Karen Chandler aangeval – sy het breinskudding opgedoen, en haar kakebeen, tande en ’n vinger is gebreek. Speurders van Tallahassee het later vasgestel die vier aanvalle het binne minder as 15 minute plaasgevind, binne hoorafstand van meer as 30 getuies wat niks gehoor het nie. Hierna het Bundy by ’n woonstel agt blokke van daar ingebreek en die student Cheryl Thomas aangeval. Sy is so beseer dat dit haar dansloopbaan beëindig het. Op haar bed het die polisie ’n semenvlek en ’n sykousmasker gekry met twee hare wat met Bundy s’n ooreenstem.
Florida-verhore, huwelik
Ses maande later is Bundy in Orlando skuldig bevind aan die ontvoering van en moord op Kimberly Leach. Tydens die vonnisdeel van die verhoor het Bundy gebruik gemaak van ’n obskure Florida-wet wat lui dat ’n huweliksverklaring in die hof, voor ’n regter, ’n wettige huwelik uitmaak. Sy medewerker Carole Ann Boone het na Florida getrek om naby Bundy te wees en het tydens albei verhore vir hom getuig en ook ten gunste van sy karakter; hy het haar gevra om met hom te trou. Sy het ja gesê en Bundy het in die hof verklaar dat hulle wettig getroud is.
Op 10 Februarie 1980 is Bundy vir die derde keer die doodstraf opgelê. Dit sou die doodstraf wees wat eindelik amper nege jaar later voltrek is.
Die dodesel, bekentenisse en teregstelling
Bundy het ook teenoor spesiale agent William Hagmaier van die FBI erken "dat moord later nie meer ’n wellus- of geweldsmisdaad is nie," het Hagmaier vertel. "Dit word besitting. Hulle is deel van jou . . . [die slagoffer] word deel van jou, en julle [twee] is vir altyd een . . . en die plek waar jy hulle vermoor en los, word vir jou heilig, en jy sal altyd na hulle terugkeer." Bundy het vir Hagmaier gesê hy het homself in sy vroeë jare as ’n "amateur" beskou, ’n "impulsiewe" moordenaar, voordat hy in wat hy genoem het sy "roofdierfase" inbeweeg het – min of meer in die tyd van die moord op Lynda Healy in 1974. Dit impliseer dat hy lank voor 1974 begin moor het, hoewel hy dit nooit eksplisiet erken het nie.
Vlag van Georgië
Middeleeuse Georgiese vlae
Die wit vlag met ’n enkele rooi Sint Joriskruis is vermoedelik gebruik deur Koning Vachtang I in die 5de eeu. Volgens oorlewering het Koningin Tamar ’n vlag met ’n donkerrooi kruis en ’n ster op ’n wit baan gebruik.
Georgië (1990–2004)
Die vorige vlag wat deur die Demokratiese Republiek van Georgië gebruik is, van 1918 tot 1921, is op 14 November 1990 herstel deur die Opperraad van die Republiek van Georgië. Dit het daarna egter gewildheid verloor omdat dit geassosieer is met die chaotiese en gewelddadige tydperk rondom die val van die Sowjetunie. Die wynrooi kleur het goeie tye in die verlede en toekoms gesimboliseer, die swart het vir Russiese oorheersing gestaan en die wit vir hoop en vrede.
Huidige vlag
Die huidige vlag is deur die Peorgiese Patriotiese beweging gebruik na die land se onafhanklikheid van die Sowjetunie in 1991. Teen die laat 1990’s het die destydse ontwerp bekend gestaan as ‘die Georgiese historiese nasionale vlag’ nadat vlagkundiges die rooi-en-wit Jerusalemkruis wat op ’n 14de-eeuse kaart van Domenico en Francesco Pizzigano aangedui, is as die vlag van Tblisi uitgewys het.
Ontwerp
Die nasionale vlag van Georgië word soos volg in die dekreet beskryf:
Klas 15F-stoomlokomotief
Die Suid-Afrikaanse Klas 15F 4-8-2 van 1938 is 'n Suid-Afrikaanse stoomlokomotief van die Suid-Afrikaanse Spoorweë-era.
Die Klas 15F was die talrykste stoomlokomotiefklas in die Suid-Afrikaanse Spoorweë se diens. Tussen 1938 en 1946 is 255 van hierdie stoomlokomotiewe met 'n 4-8-2 "Mountain"-tipe wieluitleg in diens geplaas.
KwaZulu-Natalse Provinsiale Wetgewer
Bevoegdhede
Die KwaZulu-Natalse Provinsiale Wetgewer kies die premier van KwaZulu-Natal, die provinsiale hoof- uitvoerende beampte van KwaZulu-Natal. Die wetgewer kan die premier dwing om te bedank deur 'n mosie van wantroue in te stel. Alhoewel die uitvoerende raad deur die premier gekies word, kan die wetgewer 'n mosie van wantroue aanneem om die premier te dwing om die samestelling van die raad te verander. Die wetgewer stel ook die KwaZulu-Natal afgevaardigdes aan by die Nasionale Raad van Provinsies, wat afgevaardigdes aan partye toeken in verhouding tot die aantal setels wat elke party in die wetgewer beklee.
Monnik
Boeddhisme
thumb|links|240px|Boeddhistemonnike in [[Thailand.]]
In Mahayana-Boeddhisme verwys die term sangha streng gesproke na mense wat sekere vlakke van begrip bereik het. Hulle word dus "gemeenskap van die uitstekendes" genoem; hulle hoef egter nie noodwendig monnike te wees nie. Verskeie Mahayana-ordes aanvaar vroulike beoefenaars as monnike in plaas van nonne, en hulle word in alle opsigte as die mans se gelykes beskou.
Sandy Hook Elementêre Skool-skietvoorval
Agtergrond
Onder die destydse Connecticut-wetgewing was die 20-jarige Lanza oud genoeg om 'n lang geweer, soos 'n geweer of haelgeweer, te dra, maar te jonk om handwapens te besit of te dra. Die vuurwapens wat hy gebruik het, is wettiglik deur sy ma gekoop.
Monnik
Katolisisme
Die kloostergeloftes in ander godsdiensgemeenskappe is gewoonlik van gehoorsaamheid, armoede en kuisheid. Armoede vereis dat die mens afstand doen van enige eienaarskap van eiendom of besittings, buiten items wat die kloosterhoof hom toelaat, soos 'n monnikekleed, skoene, ensovoorts. Verder moet hy sagmoedig wees en alles wat hy het met die armes deel. Kuisheid behels dat hy die liefde tussen 'n man en vrou opoffer omdat hy sy lewe aan God wy, en daarom nie sal trou nie. Hy doen ook afstand van enige seksuele gedrag.
Anglikanisme
Die kloosterlewe in Engeland het tot 'n skielike einde gekom toe koning Hendrik VIII wegbreek van die Katolieke Kerk en homself aanstel as hoof van die Church of England. Hy het die ontbinding van alle kloosters in die land in werking gestel en almal is vernietig. Baie monnike is tereggestel, terwyl ander na kloosters op die Europese vasteland gevlug het waar hulle hulle monastiese lewe kon voortsit.
Vaishnavisme
Die Hare Krishnas het hoofsaaklik as 'n monastiese groep begin, maar deesdae lewe die meeste as leke. Sommige van hulle bring egter tyd as monnike deur. Nuwe mense wat voltyds by die Hare Krishnas aansluit, ondergaan eers 'n drie maande lange opleiding om onder meer die basiese beginsels van die monastiese lewe te leer. Daarna kan hulle besluit of hulle as monnike of getroude lede wil leef.
Djainisme
thumb|240px|Acharya Vidyasagar, 'n Djainmonniks sonder besittings en selfbevrediging. Volgens Djainas is 'n mens se hoogste doel om nirvana of moksha te bereik (dus bevryding van samsara, die siklus van geboorte en hergeboorte). Hiervoor moet die siel sonder verkleefdheid (besittings) of selfbevrediging wees. Dit kan net bereik word deur monnike en nonne wat die vyf groot geloftes aflê: van niegeweld, waarheid, nie steel nie, geen besittings nie en selibaat.
Haliclona palmonensis
Haliclona palmonensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Pterygodium hallii
Pterygodium hallii is 'n meerjarige plant en geofiet wat hoort tot die genus Pterygodium. Die spesie is endemies aan die Noord-Kaap en die Wes-Kaap.
Lydia Yeamans Titus
Lydia Yeamans Titus (12 Desember 1857 – 29 Desember 1929) was 'n Amerikaanse aktrise. Sy was bekend vir haar rolle in die rolprente David Garrick (1916), Madame la Presidente (1916), A Romance of Happy Valley (1919), en His Nibs (1921).
Refleksie
Refleksie van ander soorte straling
By televisie-uitsendings in die nabyheid van 'n hoë gebou kan dit byvoorbeeld gebeur dat daar afgesien van die golwe wat direk van die sender afkomstig is, ook gereflekteerde golwe (van die hoe gebou af) opgevang word. Deur ŉ sterk rigtinggevoelige antenne te gebruik, kan hierdie refleksies, wat tot 'n soort skadubeeld op die skerm lei, meestal uitgeskakel word.
Vir sommige rigtinggevoelige antennes soos die wat onder meer by straalsenders en radioteleskope gebruik word, word veral paraboliese konstruksies (metaalgaas, metaalraam, ensovoorts) gebruik, wat presies op dieselfde manier werk as die paraboliese spieëls vir lig. Die refleksie van golwe (mediumgolfradio) teen lae in die atmosfeer bring mee dat radioberigte in Europa byvoorbeeld aan die ander kant van die aarde opgevang kan word.
Garette Ratliff Henson
Garette Ratliff Henson (gebore 5 Januarie 1980) is 'n Amerikaanse akteur en regisseur. Hy is bekend vir sy rolle in die rolprente Arachnophobia (1990), The Mighty Ducks (1992), D2: The Mighty Ducks (1994), en The Butterfly Effect (2004).
Haliclona parietalioides
Haliclona parietalioides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Elden Henson
Elden Henson (gebore 30 Augustus 1977) is 'n Amerikaanse akteur. Hy is bekend vir sy rolle in die rolprente The Mighty Ducks (1992), Idle Hands (1999), en Deja Vu (2006), en in die televisiereeks Daredevil (2015).
Bergkatjiepiering
Vuur vernietig die plant maar die sade oorleef. Die sade word geberg in 'n tol op die vroulike plant en val na die grond na twee maande. Die plant is eenslagtig en daar is manlike- en vroulike plante. Die aktiwiteite van klein torre en klein knaagdiere verseker dat die plante bestuif word. Die plant groei hoofsaaklik rotsagtige sandsteen grond op hoogtes van 500-1900 m.
Militêre geskiedenis van Azerbeidjan
Kaukasiese Albanië
Daar word geglo dat Kaukasiese Albaniers die vroegste inwoners van Azerbeidjan is. Vroeë invallers het die Skitiërs ingesluit, wat in die 9de eeu vC in die streek aangekom het. Die Suid-Kaukasus is uiteindelik omstreeks 550 vC deur die Achaemenidiese Ryk verower. Dit was rondom hierdie tydperk dat Zoroastrisme in Azerbeidjan versprei het. Die Achaemenidiese Ryk is op hul beurt in 330 vC deur Alexander die Grote verslaan. Na die agteruitgang van die Seleukidiese Ryk in Persië in 247 vC, het 'n Armeense Koninkryk beheer uitgeoefen oor dele van moderne Azerbeidjan tussen 190 vC tot 428 vC. Kaukasiese Albaniërs het 'n koninkryk in die 1ste eeu vC gestig en grootliks onafhanklik gebly totdat die Sassanidiese Ryk die koninkryk in 252 nC 'n provinsie gemaak het Kaukasiese Albanië se heerser, koning Urnayr, het die Christendom amptelik as die staat aangeneem. godsdiens in die 4de eeu CE, en Albanië sou 'n Christelike staat bly tot die 8ste eeu. Sassanidiese-beheer het geëindig ná hul nederlaag teen Moslem-Arabiere in 642 CE.
Nikkel-58
Fraksionering
Daar is geen aanwysings dat fraksionering tydens die smelt en differensiëring van die Aarde plaasgevind het nie, maar daar is verskille tot omtrent 1,5‰ tussen magmatiese gesteentes en die FeMn-kors, skalie en sulfiede. Die beteken dat daar ook anorganiese prosesse aan die fraksionering bygedra het.
Rekenmasjien
Die Chinese het byvoorbeeld 5 000 jaar gelede reeds die abakus gebruik, 'n telraam gegrond op 'n basis van vyftalle. Die Arabiere het ook eeue voor die Christelike jaartelling reeds ingewikkelde analoogrekenmasjiene gebou, waarin getalle deur ander groothede nageboots is. Dit het egter ontwikkel tot 'n soort berekenaar waarmee die stand van die maan en die sterre voorspel is. Die Italianer Giovanni de Dondi het aan die hand daarvan in 1364 ŉ sterrekundige horlosie in Europa bekend gestel.
In 1694 het hy sy rekenmasjien bekend gestel, wat afgesien van die 4 basisbewerkings (optel, aftrek, vermenigvuldig, deel) ook magsverheffing en worteltrekking kon doen. Die teen hanger van die gelykstellingsrekenmasjien was die nokwielrekenmasjien, wat deur onder andere Odhner gebruik is. Dit is in kombinasie met die kilometerteller van Pascal gebruik, en die getalle is ingevoer deur die nokke van die masjien te verstel.
SRGAP2
Die voorvaderlike SRGAP2-geen word in alle soogdiere gevind. Die mens se kopie word SRGAP2A genoem. Dit is een van 23 gene wat by die mens, maar nie in ander primate gedupliseer is nie. Hierdie duplisering is waarskynlik vir die mens se verhoogde breinkapasiteit in vergelyking met die van ander diere verantwoordelik.
Max Sonnenberg
Hulp aan die Jode
duimnael|regs|180px|Sonnenberg se outobiografie, The way I saw it, het postuum in 1957 verskyn. Aangesien Sonnenberg erg bekommerd was oor die Nasionaal-Sosialistiese (Nazi-) aanslag op sy geloofsgenote in Sentraal-Europa het hy hom sterk beywer om etlike duisende Duits-Joodse vlugtelinge gedurende die dertigerjare na Suid-Afrika te laat kom en hulle hier op die been te help. Hy het ook sonder welslae onderhandelings met die Franse premier, Leon Blum, gevoer om Madagaskar as 'n toevlugsoord vir die slagoffers van Hitler se vervolging te gebruik. As ’n stoere Sionis het hy aktief deelgeneem aan pogings om geld in te samel om in lewensmiddele te voorsien vir die mense van Palestina en (later) Israel, en in die voorstad Tuine in Kaapstad het hy Rosecourt as klub en gemeenskapsentrum vir die Joodse jeug ingerig.
16 Psyche
Samestelling
Die Nasa-infrarooiteleskoopaanleg by die Mauna Kea-sterrewag het in Oktober 2016 bewyse bekendgemaak van die teenwoordigheid van water of hidroksiel-ione op die asteroïde. Die water het Psyche vermoedelik bereik deurdat kleiner asteroïdes wat vlugtige stowwe soos koolstof, waterstof en water bevat, dit getref het.
Palawan
Palawan word soms as die "mooiste eiland in die wêreld" beskou. In 2007 het die National Geographic Society se National Geographic Traveler Palawan as die beste eilandbestemming in Oos- en Suidoos-Asië beskryf, aangesien die eiland volgens hulle oor:
Nagbaai
Nagbaai gee 'n baie mooi blik oor die see indien dit in die nag met volmaan besoek word.
Afstand
Berekeninge
Afstand = spoed × tyd
Rekenkunde
Ontwikkeling
Oor die werklike ontstaan en die vroegste ontwikkeling van die getalbegrip kan daar slegs gegis word. In 1937 is daar byvoorbeeld 'n vonds gemaak van gekerfde bene (kerfstokke) wat uit die Vroeë Steentydperk dateer (ongeveer 25 000 jaar gelede).
Aftrekking
Aftrek is die omgekeerde bewerking van optel, waarby 'n getal met 'n bepaalde dekrement (10, 8, 6 ..) of willekeurig verminder kan word. Die algemene skryfwyse is a - b = c, waar c die verskil is. Die algoritme van aftrek is nou verwant aan die van optel.
Getalstelsels
2= 0010
6 = 0110
Fuller se Baai
Dit is in Oos-Londen aan die seekant van die onlangs-ontwikkelde nywerheidsgebied (East London Industrial Development Zone) en die Wesbank Gholfklub.
Mindoro
Mindoro beslaan 'n oppervlakte van 10 571,8 km² en het 'n bevolking van 1 331 473 in 2015 gehad. Net noord is die eiland Luzon en suidwes die Visayas geleë. Soms word Mindoro as deel van die eilandgroep Luzon beskou.
Tinus Linee
Linee is op 23 Augustus 1969 in die Paarl gebore. Hy het die Nederburg-laerskool bygewoon, waar sy toekomstige vrou, Diana, ook skoolgegaan het. Die voormalige Springbok, Chester Williams en afrigter, Peter de Villiers was ook produkte van die laerskool.
In 2008 was hy deel van die WP se spanbestuur. In 2012 het hy by die RCM Universitatea Timişoara in Roemenië afgerig. Sy voormalige spanmaat, Chester Williams was die hoofafrigter.
Angel Cartwright
Mejuffroue Wêreld‎ Bahamas 2018
Op 27 Mei 2018 het sy Long Island by Mejuffroue Wêreld‎ Bahamas 2018 verteenwoordig en teen nege ander kandidate meegeding by die Imperial Ballroom - Atlantis op Paradise Island. Sy het in die Top 6 geëindig.
Mejuffrou Heelal Bahamas 2022
Op 31 Julie 2022 het sy Long Island by Mejuffrou Heelal Bahamas 2022 verteenwoordig en teen agt ander kandidate by die Atlantis Showroom op Paradise Island meegeding. Sy het die titel gewen en is deur Chantel O'Brian gekroon.
Mejuffrou Heelal 2022
Sy sal die Bahamas by Mejuffrou Heelal 2022 verteenwoordig.
Uchida
Uchida (Japannees: 内田) is 'n Japannese familienaam en kan na die volgende persone verwys:
Oscar II-land
Die Hofgaardtoppen-berg is die hoogste piek in Oscar II-land.
Anthony Herrera
Anthony Herrera (19 Januarie 1944 – 21 Junie 2011) was 'n Amerikaanse akteur, regisseur, en skrywer. Hy was bekend vir sy rolle in die televisiereekse Search for Tomorrow (1951), As the World Turns (1956), American Playhouse (1981), en Loving (1983).
Megawattuur
Een Megawatt-uur of MWh is 'n eenheid vir arbeid. Dit is gelyk aan:
Krappe en krewe
Al die krappe wie gevang is, verander na krewe (en andersom), totdat al die teenstanders gevang is.
Leanne Best
Leanne Best (gebore 15 Junie 1980) is 'n Engelse aktrise. Sy is bekend vir haar rolle in die rolprente The Woman in Black 2: Angel of Death (2014), Star Wars: The Force Awakens (2015), en The Infiltrator (2016).
Mikrobiese konsortium
'n Mikrobiese konsortium is twee of meer mikrobiese groepe wat simbioties saamleef. Konsortiums kan endosimbioties of ektosimbioties word.
Pistool
Die mees algemene tipe pistool wat in die hedendaagse era gebruik word, is die semi-outomatiese pistool, terwyl die ouer enkelskoot- en handherhalende pistole nou selde gesien word en hoofsaaklik gebruik word vir nostalgiese jag en historiese opvoering, en die voloutomatiese masjienpistole is nie in burgerlike gebruik nie as gevolg van oor die algemeen swak terugslagbeheerbaarheid en streng wette en regulasies wat die vervaardiging en verkoop daarvan beheer.
Terminologie
Tegnies gesproke is die term "pistool" 'n hiponiem wat gewoonlik na 'n handwapen verwys en dateer voor die bestaan van die tipe vuurwapens waarop dit nou as 'n spesifieke term van toepassing was, dit wil sê: in omgangstaal word dit as 'n hiponiem gebruik om spesifiek te beskryf pistole met 'n enkele integrale kamer binne sy loop. Die American Webster's Dictionary definieer dit as "'n handwapen waarvan die kamer integraal met die loop is". Dit maak dit onderskei van die ander soorte handwapens, soos die rewolwer, wat veelvuldige kamers binne 'n roterende silinder het wat afsonderlik met 'n enkele loop in lyn is; en die derringer, wat dikwels 'n kort sakvuurwapen is, met veelvuldige enkelskootlope en geen wederkerende aksie nie. Die Buro vir Alkohol, Tabak, Vuurwapens en Plofstof (ATF) definieer wetlik die term "pistool" as "'n wapen wat oorspronklik ontwerp, gemaak en bedoel is om 'n projektiel (koeël) uit een of meer lope te vuur wanneer dit in een hand gehou word, en met: 'n kamer(s) as 'n integrale deel(e) van, of permanent in lyn met, die kaliber; en 'n kort handvatsel wat ontwerp is om met een hand vasgehou te word teen 'n hoek na en strek onder die lyn van die kaliber", wat derringers insluit maar rewolwers uitsluit.
Cadillac CTS
Die derde generasie-CTS se indirekte opvolger is die kleiner CT5, wat, soos die eerste- en tweede generasie-CTS, die BMW 3-reeks en Mercedes-Benz C-klas aandurf, terwyl sy 5-reeks/E-klas-grootte behoue bly.
Edward Herrmann
Edward Herrmann (21 Julie 1943 – 31 Desember 2014) was 'n Amerikaanse akteur. Hy was bekend vir sy rolle in die rolprente Annie (1982), The Lost Boys (1987), Overboard (1987), en Intolerable Cruelty (2003).
Teegin Noer
Teegin Noer (Russies en Kalmikies: Теегин Нур) is 'n klein dorpie in Kalmikië, Rusland wat tot die Wesjoloje Plaaslike Munisipaliteit van Jasjalta-rajon behoort. Die dorpie se naam kom van die Kalmikiese woorde vir "steppe" en "meer".
Cleopatra VII
Nadat hy Antonius en Cleopatra se vloot in 31 v.C. in die Slag van Actium verslaan het, het Octavianus se magte Egipte in 30 v.C. binnegeval en Antonius verslaan. Dit het gelei tot Antonius se selfmoord en Cleopatra se dood nadat sy gif gedrink het.
Troonbestyging
Ptolemeus XII is die een of ander tyd voor 22 Maart 51 v.C. oorlede. Verskeie dringende noodgevalle het Cleopatra kort ná haar troonbestyging in die gesig gestaar, soos hongersnood wat deur 'n droogte en 'n lae vloedvlak van die Nyl veroorsaak is en wetteloosheid wat aangehits is deur die Gabiniani, die nou werklose Romeinse soldate wat deur Gabinius in Egipte agtergelaat is om die land te beset. Sy het ook haar pa se skuld geërf en die Romeinse Republiek baie geskuld.
Ondanks Cleopatra se verwerping het Ptolemeus XIII steeds magtige bondgenote gehad, veral die eunug Potheinos, sy kindertydse onderwyser en regent en die administrateur van sy eiendom. Daar was ook ander wat Cleopatra teengestaan het en dit lyk of sy 'n kort bondgenootskap met 'n ander broer, Ptolemeus XIV, gesluit het.
Verhouding met Julius Caesar
thumb|links|160px|'n Egiptiese portret van 'n Ptolemeïese koningin, moontlik Cleopatra, omstreeks 51-30 v.C. Cleopatra en haar medeheerser in naam, Ptolemeus XIV, het Rome iewers laat in 46 v.C. besoek, na veronderstelling sonder Caesarion, en het in 'n villa van Caesar oorgebly. Soos met hulle pa, Ptolemeus XII, het Caesar aan beide Cleopatra en Ptolemeus XIV die wetlike status "vriend en bondgenoot van die Romeinse volk" gegee (socius et amicus populi Romani, eintlik "vasalheersers lojaal aan Rome").
Isabella Blake-Thomas
Isabella Blake-Thomas (gebore 21 September 2002) is 'n Engelse aktrise, vervaardiger, en skryfster. Sy is bekend vir haar rolle in die rolprent Maybe I'm Fine (2018) en in die televisiereekse Once Upon a Time (2011), Shameless (2011), en Game Shakers (2015).
Cleopatra VII
Verhouding met Marcus Antonius
Octavianus het ook vertel Antonius verwaarloos sy vrou, Octavia. Hy het aan haar en sy eie vrou, Livia, die buitengewone voorreg van hoogheiligheid gegee. Die eerste standbeeld is 50 jaar tevore aan 'n lewende Romeinse vrou opgedra, en Octavia en Livia het nou in haar voetspore gevolg. Hulle standbeelde is waarskynlik in Caesar se Forum opgerig om mee te ding met dié van Cleopatra wat deur Caesar opgerig is.
Skenkings van Alexandrië
Laat in 34 v.C. het Antonius en Octavianus in 'n hete propagandaoorlog betrokke geraak wat jare geduur het. Antonius het beweer sy teenstander het Lepidus onwettig uit hulle triumviraat geskop en hom verhinder om troepe in Italië bymekaar te maak. Octavianus het Antonius weer daarvan beskuldig dat hy die koning van Armenië onwettig aangehou het, met Cleopatra getrou het al was hy nog met sy suster Octavia getroud, en Caesarion in plaas van Octavianus as Caesar se erfgenaam verklaar het.
Slag van Actium
thumb|291px|links|Die [[Slag van Actium, 1672, deur Lorenzo A. Castro.]] Antonius en Cleopatra het in 32 v.C. na Efese gereis, waar sy 200 van die 800 skepe wat hy bymekaar kon maak, aan hom verskaf het. Ahenobarbus, wat bang was dat Octavianus se propaganda aan die publiek sou uitlek, het Antonius probeer oorreed om Cleopatra uit te sluit uit die veldtog teen Octavianus. Publius Canidius Crassus het weer gemeen Cleopatra befonds die oorlog en was 'n bevoegde monarg. Cleopatra het geweier om na Egipte terug te keer en het gedink sy kan Egipte makliker verdedig as sy Octavianus in Griekeland afkeer. Haar besluit het daartoe gelei dat prominente Romeine soos Ahenobarbus en Lucius Munatius Plancus die groep verlaat het.
Ondergang en dood
thumb|links|250px|Die dood van Cleopatra (1892), deur Reginald Arthur. Ná lang onderhandelings sonder enige resultate het Octavianus in die lente van 30 v.C. na Egipte vertrek om dit in te val. Hy het Pelousion oorgeneem terwyl Cornelius Gallus die magte van Antonius naby Paraitonion verslaan het. Octavianus het vinnig na Alexandrië beweeg, waar Antonius se vloot op 1 Augustus 30 v.C. aan hom oorgegee het, gevolg deur sy kavallerie. Cleopatra het in haar graftombe gaan wegkruip en 'n boodskap aan Antonius laat stuur dat sy selfmoord gepleeg het. In desperaatheid het Antonius homself in die maag gesteek en so op 53-jarige ouderdom selfmoord gepleeg. Intussen het Proculeius Cleopatra se graftombe met 'n leer binnegegaan, haar aangehou en gekeer dat sy haarself saam met haar skatte verbrand. Sy is toegelaat om Antonius se lyk te balsem en in haar graftombe te begrawe voordat sy na die paleis begelei is.
Octavianus het Alexandrië binnegegaan, die paleis beset en Cleopatra se jongste drie kinders gevange geneem. Toe 'n spioen vir Cleopatra sê Octavianus beplan om haar en haar kinders drie dae later na Rome te neem, het sy haar selfmoord begin beplan omdat sy nie in Rome as deel van Octavianus se oorwinning geparadeer wou word soos haar suster Arsinoe IV nie. Dit is onduidelik of sy in haar paleis of in haar graftombe selfmoord gepleeg het. Dit is ook onseker hoe sy dit gedoen het: haar deur 'n slang laat pik of die gif met 'n naald ingepuit het.
Romeinse kuns
Hoewel amper 50 antieke werke van Romeinse geskiedenis Cleopatra noem, bevat hulle dikwels net kort weergawes van die Slag van Actium, haar selfmoord of Romeinse propaganda oor haar persoonlike tekortkominge. Hoewel dit nie 'n biografie van Cleopatra is nie, skets die Lewe van Antonius, wat in die 1ste eeu n.C. deur Plutarchus geskryf is, die beste prentjie van Cleopatra se lewe. Die Romeinse Geskiedenis, wat in die 3de eeu n.C. deur die historikus Cassius Dio gepubliseer is, verskaf 'n aaneenlopende geskiedenis van die tydperk van Cleopatra se bewind.
Gladys West
Vroeë lewe en opvoeding
West is gebore as Gladys Mae Brown in Sutherland, Virginia, in Dinwiddie County, 'n landelike gebied suid van Richmond. Haar gesin was 'n Afro-Amerikaanse boeregesin in 'n gemeenskap van bywoners. Sy het vir 'n groot deel van haar kinderjare op haar gesin se plot gewerk. Haar ma het by 'n tabakfabriek gewerk. Haar pa was 'n boer wat ook vir die spoorweg gewerk het. West se ouers was 'n groot inspirasie vir haar en het haar aangespoor om 'n sterk en gedrewe vrou te word. West het vroeg besef dat sy nie soos die res van haar gesin in die tabakvelde of fabrieke wou werk nie, en het besluit dat geleerdheid haar uitweg sou wees.
Loopbaan
In 1956 is West aangestel by die Naval Proving Ground in Dahlgren, Virginia, (tans die Naval Surface Warfare Center), waar sy die tweede swart vrou was wat ooit aangestel is en een van slegs vier swart werknemers. West het as programmeerder op grootskaalse rekenaars gewerk en was 'n projekbestuurder vir dataverwerkingstelsels wat gebruik is in die ontleding van satellietdata. Terselfdertyd het West 'n tweede meestersgraad in openbare administrasie aan die Universiteit van Oklahoma verwerf.
Swartlandtolbos
Dit staan ook bekend as die skraaltolbos en in Engels as die Swartveld Conebush.
Cressida Bonas
Cressida Bonas (gebore 18 Februarie 1989) is 'n Engelse aktrise. Sy is bekend vir haar rolle in die rolprente Tulip Fever (2017) en The Bye Bye Man (2017), en in die televisiereeks BBC World News (1997).
Mtentu-brug
SANRAL het die kontrak vir die konstruksie in Augustus 2017 aan die firmas Aveng en Strabag toegken met ‘n beoogde boutyd van 40 maande.
Carl Wery
Carl Wery (7 Augustus 1897 – 14 Maart 1975) was 'n Duitse akteur. Hy was bekend vir sy rolle in die rolprente Das Tor zum Paradies (1949), Heidi (1952), en It Happened on July 20th (1955).
Doornfontein-sinagoge
Links van die sinagoge was ’n saal wat die Joodse gemeente vir geleenthede gebruik het. Dit is later verkoop en omskep toe die gemeente se lidmate afgeneem het weens die verhuising van inwoners na aangenamer voorstede.
Blanche Yurka
Blanche Yurka (18 Junie 1887 – 6 Junie 1974) was 'n Amerikaanse aktrise. Sy was bekend vir haar rolle in die rolprente A Tale of Two Cities (1935), The Song of Bernadette (1943), Cry of the Werewolf (1944), en The Bridge of San Luis Rey (1944).
Lucy Brown
Lucy Brown (gebore 13 Februarie 1979) is 'n Engelse aktrise en skryfster. Sy is bekend vir haar rolle in die televisiereekse Primeval (2007) en The Village (2013).
Arktiese Sirkel
Menslike bewoning
Slegs vier miljoen mense woon noord van die Arktiese Sirkel as gevolg van die strawwe klimaat; nietemin, sommige gebiede word al duisende jare deur inheemse volke bewoon wat vandag 10% van die streek se bevolking uitmaak. Duisende jare gelede het golwe mense van Oos-Siberië oor die Beringstraat na Noord-Amerika migreer en hulle daar gevestig. Baie later, in die historiese tydperk, is daar in sommige Arktiese gebiede migrasie deur die Europeërs en ander immigrante.
Geografie
Die Arktiese Sirkel loop deur die Arktiese Oseaan, die Skandinawiese Skiereiland, Noord-Asië, Noord-Amerika en Groenland. Die grond binne die Arktiese Sirkel is verdeel tussen agt lande: Noorweë, Swede, Finland, Rusland, die Verenigde State van Amerika (Alaska), Kanada (Yukon, die Noordwestelike gebiede en Nunavut), Denemarke (Groenland) en Ysland (waar dit deur die klein eiland Grímsey loop).
Majuba-kragstasie
Benewens steenkool word Majuba deur syngas aangedryf wat deur ondergrondse vergassing by 'n nabygeleë proefaanleg verkry word. Die proefaanleg lewer 3 000 tot 5 000 kubieke meter gas per uur. Die gas word met 'n 7-kilometer pyplyn met 'n deursnee van 600 mm na die kragstasie vervoer.
Haliclona ramusculoides
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1893 deur Topsent.
Lando Norris
Sedert 2019 by McLaren
Norris het sy debuut Formule Een-seisoen elfde in die jaerskampioenskap met 49 punte afgesluit. Spanmaat Sainz het 96 punte aangeteken, maar Norris het Sainz by elf van die een-en-twintig wedrenne uitgekwalifiseer. Tydens sy debuutjaar het Norris 'n meerjarige kontrak geteken om by McLaren te bly vir die 2020-seisoen tot 2022.
Haliclona punctata
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1980 deur Bergquist & Warne.
Droëvlaktetolbos
Die droëvlaktetolbos (Leucadendron galpinii) is 'n blomdraende struik wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap, waar dit voorkom in die Riversdalvlakte vanaf De Hoop tot by die Gouritzrivier en monding. Die struik word 3.0 m hoog en dra blomme in Oktober tot November.
In Engels staan dit as die Hairless Conebush bekend.
Strubendam-voëlreservaat
Besoektye
Winter (Mei - Augustus): 06:00 - 18:00
Flag Boshielodam
Flag Boshielodam (voorheen die Arabiedam) is 'n dam in die Olifantsrivier, naby Marble Hall, Limpopo in Suid-Afrika. Dit is in 1987 gebou, hoofsaaklik vir die besproeiing van gewasse. Die dam is 1 225 meter lank en kan 185 100 000 m³ water opgaar. Die damwal is 36 meter hoog.
Michaela Coel
Michaela Coel (gebore 1 Oktober 1987) is 'n Engelse aktrise, skryfster, en komponis. Sy is bekend vir haar rolle in die rolprent Star Wars: The Last Jedi (2017) en in die televisiereekse Black Mirror (2011), Chewing Gum (2015), en The Aliens (2016).
Esme Creed-Miles
Esme Creed-Miles (gebore 5 Februarie 2000) is 'n Engelse aktrise. Sy is bekend vir haar rolle in die rolprente Mister Lonely (2007), Dark River (2017), en Pond Life (2017), en in die televisiereeks Hanna.
Arsène Wenger
Bestuurder van Arsenal
In 1996 is Wenger aangestel as bestuurder van Arsenal in Londen en twee jaar later het die klub die Engelse Premier League en die FA-beker dubbel gewen. Hy het Arsenal tot beide die 2000 UEFA-bekerfinaal en die 2001 FA-bekerfinaal gelei, en in 2002 vir die tweede keer beide die liga en FA-beker in een seisoen gewen. In 2003 wen Arsenal die FA-beker. In 2004 wen Arsenal weer die ligatitel, en word in die proses die eerste klub om onoorwonne oor 'n hele ligaseisoen te bly, sedert Preston North End die onderskeiding 115 jaar vantevore behaal het. Vir hierdie prestasie ontvang Wenger se Arsenal ‘n goue trofee en Wenger se span ontvang die bynaam “The Invincibles”, wat vroeër aan Preston North End gegee is. Die span het voortgegaan om Nottingham Forest se rekord van 42 onoorwonne ligawedstryde te oortref en het nog sewe wedstryde onoorwonne gebly voordat hulle uiteindelik in Oktober 2004 verloor het. In 2006 het Arsenal hul eerste verskyning in 'n Champions League finaal gemaak, maar hulle verloor teen Barcelona in Parys.
Sesmylspruit
Die Sesmylspruit is 'n rivier in Gauteng, Suid-Afrika.
Walliese ui
Kulinêre gebruik
A. fistulosum is 'n bestanddeel in Asiatiese kookkuns, veral in Oos- en Suidoos-Asië. Dit word veral van belang geag in China, Japan en Korea, vandaar een van die (Engelse) name vir hierdie plant, Japanese bunching onion.
Sagrada Família
Die Basílica de la Sagrada Família (Basilika van die Heilige Familie), ook bekend as die Sagrada Família, is 'n groot, onvoltooide Rooms-Katolieke kerk in Barcelona, Katalonië, Spanje. Die kerk is deur die Spaanse/Katalaanse argitek Antoni Gaudí (1852-1926) ontwerp; sy werk aan die gebou is deel van 'n UNESCO-wêrelderfenisgebied. Op 7 November 2010 het pous Benedictus XVI die kerk ingewy en dit as 'n mindere basilika verklaar.
Plan
Hoewel daar nooit beoog is dat die Sagrada Família 'n katedraal (setel van 'n biskop) sal wees nie, is daar van die begin af beplan dat die gebou die grootte van 'n katedraal sal wees. Die grondplan toon duidelike ooreenkomste met vroeëre Spaanse katedrale soos Burgos-katedraal, León-katedraal en Sevilla-katedraal. Soos by ander Katalaanse, en verskeie Europese Gotiese katedrale, is die Sagrada Familia kort in vergelyking met die breedte, en het 'n groot kompleksiteit van dele, 'n menigte torings en drie portale wat elk drasties verskil met betrekking tot die struktuur sowel as die ornamentasie. Hoewel dit algemeen is dat katedrale in Spanje deur talle kapelle en kerklike geboue omring word, het die plan van hierdie kerk 'n ongewone kenmerk: 'n bedekte gang of klooster wat 'n reghoek vorm wat die kerk omring en deur elk van die drie voorportale loop. Met hierdie eienaardigheid ter syde, dui die plan, wat deur Villar se kript beïnvloed is, skaars op die kompleksiteit van Gaudí se ontwerp of die afwykings wat dit van tradisionele kerkargitektuur maak. Daar is min reguit lyne in die ontwerp, en geen presiese regte hoeke binne of buite die kerk nie.
Torings
Volgens die 2005 'werksverslag' van die projek se amptelike webwerf, toon tekeninge wat deur Gaudí onderteken is, en wat onlangs in die munisipale argiewe gevind is, dat Gaudí beplan het om die toring van die Maagd Maria korter te maak as dié van die evangeliste. Die hoogte van die toring sal gevolglik volgens Gaudí se oorspronklike ontwerp gebou word. Volgens die verslag sal die aangepaste hoogte van die Maagde-toring ook geskik wees vir die bestaande fondasie. <sup class="noprint Inline-Template Template-Fact" data-ve-ignore="true" style="white-space:nowrap;">[  <span title="This claim needs references to reliable sources. (August 2017)">aanhaling nodig  ] Die torings van die Evangeliste sal deur beelde van hul tradisionele simbole omring word: 'n gevleuelde bul (Lukas die Evangelis), 'n gevleuelde man (Matteus die apostel), 'n arend (Johannes die Evangelis) en 'n gevleuelde leeu (Markus die Evangelis). Op die sentrale toring van Jesus Christus sal daar 'n reuse kruis wees, waarvan die totale hoogte (172.5 meter) laer sal wees as dié van die Montjuïc-heuwel in Barcelona, omdat Gaudí van mening was dat sy skepping nie God s'n moes oortref nie. Die laer torings word met nagmaalgashere met koringgerwe en kelke met druiwetrosse, wat die Avondmaal voorstel, bekroon. Volgens die planne moet buisvormige klokkies binne die torings geïnstalleer word, wat aangedryf deur die krag van die wind, klank na die binne- en onderkant van die kerk sal laat vloei. Gaudí het akoestiese studies uitgevoer om die toepaslike akoestiese resultate in die kerk te bereik. Daar is egter tans slegs een klokkie geïnstalleer.
Nasionale Dieretuin van Suid-Afrika
Besoektye
Die dieretuin is 7 dae per week oop, elke dag van die jaar. Kaartjies word daagliks verkoop tussen 8:30 en 16:30 en die hekke sluit om 17:30.
Sagrada Família
Wêrelderfenisstatus
Tesame met ses ander geboue van Gaudí in Barcelona, is 'n deel van la Sagrada Família 'n UNESCO-wêrelderfenisgebied. Dit is getuienis van "Gaudí se uitsonderlike kreatiewe bydrae tot die ontwikkeling van argitektuur en boutegnologie". Hy het Katalaanse modernisme verteenwoordig, en baie van die vorms en tegnieke wat relevant sou wees vir die ontwikkeling van moderne konstruksie in die twintigste eeu, geantisipeer. Die inskripsie sluit slegs die kript en die geboortefasade in.
Internasionale mis
Die aartsbisdom van Barcelona hou elke Sondag 'n internasionale mis by die Basilika van die Sagrada Família, sowel as op Heilige dae van verpligting.
Kaaskoek
Kulinêre klassifikasie
Moderne kaaskoek word gewoonlik nie as 'n werklike "koek" geklassifiseer nie, ten spyte van die naam (vergelyk byvoorbeeld met Bostonse roompastei). Sommige mense klassifiseer dit as 'n torte as gevolg van die gebruik van baie eiers, wat die enigste bron van suurdeeg is. Ander bronne identifiseer dit as 'n randkoek of tert.
HD 84406
Op 4 Februarie 2022 was HD 84406 die eerste ster wat deur die James Webb-ruimteteleskoop afgeneem is om die 18 segmente van die teleskoop se primêre spieël te toets en in te stel. Op 11 Februarie 2022 het Nasa die eerste foto's van HD 84406 gepubliseer.
Birjoetsjok
Birjoetsjok (Russies: Бирючёк) is 'n Kasakse dorpie in Astrachan-oblast, Rusland wat tot die Semiboegri Plaaslike Munisipaliteit behoort. Soos baie ander nedersettings in Kamiziak-rajon, is dit op 'n eiland in die Wolga-rivierdelta geleë. Die dorpie se naam is 'n verkleinwoord vir die argaïese Russiese woord бирюк (birjoek), waarvan die betekenis "wolf" is.
Faure, Suid-Afrika
Die dorp is nagenoeg by die koördinate 34° 2′ suid en 18° 45′ oos. Dit is net suid van die historiese wingerdplaas Meerlust, tussen die R102-roete wat Somerset-Wes en Eersterivier verbind en die Baden Powell-verbypad (die R310), aan die spoorlyn van Strand na Kaapstad en weerskante van die Eersterivier, noord van Macassar, noordoos van Khayelitsha, noordwes van Firgrove, suidwes van Raithby, 13 km noordwes van Strand en 16 km suidwes van Stellenbosch.
Dit dra die naam van 'n vooraanstaande leidinggewende familie afkomstig uit die omgewing. 'n Faure was met 'n dogter van die Myburgh-familie van Meerlust getroud. Van 'n lang reeks bekende staatsamptenare, politici en predikante was die bekendstes:
Edward Hibbert
Edward Hibbert (gebore 9 September 1955) is 'n Amerikaanse akteur. Hy is bekend vir sy rolle in die rolprente The First Wives Club (1996), Everyone Says I Love You (1996), en The Prestige (2006), en in die televisiereeks Earthworm Jim (1995).
Bangka
Bangka beslaan 'n oppervlakte van 11 693,54 km² en het 'n bevolking van 960 692 in 2010 gehad. Van die etniese groepe op die eiland sluit in Maleiers, Han-Chinese en Hakka.
Musiekteater
1890's
The Belle of New York (1898) was die eerste Amerikaanse musiekblyspel vir meer as 'n jaar in Londen te vertoon. Die Britse musikale komedie, Florodora (1899) was 'n gewilde sukses aan albei kante van die Atlantiese Oseaan, net so ook was A Chinese Honeymoon (1901) wat 'n rekord van 1 704 vertonings in Londen gelewer het en 376 in New York. Aan die begin van die 20ste het Seymour Hicks kragte saamgesnoer met Edwardes en Amerikaanse vervaardiger, Charles Frohman om nog 'n dekade van gewilde vertonings te skep. Ander blywende Edwardiaanse musiekkomedietreffers sluit in The Arcadians (1909) en The Quaker Girl (1910).
1960's
In 1960, The Fantasticks was eers wat buite Broadway vervaardig. Hierdie intieme vertoning het stilweg vir meer as 40 jaar vertoon by die Sullivan Street Teater in Greenwich Village, wat by verre die langsvertoonde musiekblyspel in die geskiedenis is. Die skrywers het ook ander innoverende werk vervaardig in die laat 1960's soos Celebration en ''I Do! I Do!'', die eerste twee-karakter Broadway musiekblyspel. Die 1960's het 'n hele aantal lokettreffers opgelewer soos Fiddler on the Roof (1964; 3 242 vertonings), ''Hello, Dolly! (1964; 2 844 vertonings), Funny Girl (1964; 1 348 vertonings) en Man of La Mancha (1965; 2 328 vertonings), en 'n paar meer gewaagde stukke soos Cabaret'', voor die koms van die rock-musiekblyspel. Twee mans het 'n aansienlike impak in die musikale teater geskiedenis in hierdie dekade: Stephen Sondheim en Jerry Herman.
Tendense
In die nuwe eeu is dit waarmee vervaardigers reeds bekend mee was omhels en beleggers wou seker wees van winste wat gemaak sou word. Sommige het, gewoonlik op 'n beskeie begroting, kanse geneem op nuwe kreatiewe materiaal soos in die geval met: Urinetown (2001), Avenue Q (2003), The Light in the Piazza (2005), Spring Awakening (2006), In the Heights (2007), Next to Normal (2009), American Idiot (2010) en The Book of Mormon (2011). Hamilton (2015) het ongedramatiseerde Amerikaanse geskiedenis getransformeer in 'n ongewone hip hop treffer. In 2011 het Sondheim aangevoer dat van alle vorme van "kontemporêre popmusiek" kletsrym die "naaste aan tradisionele musikale teater" was en dat "daar slegs een pad na die toekoms was".
Prinses Madeleine, Hertogin van Hälsingland en Gästrikland
Vroeë lewe
Madeleine is op 10 Junie 1982 om 19:05 MEST by Drottningholm-paleis gebore en is 'n lid van die Sweedse koninklike familie van die Huis van Bernadotte. Sy is op 31 Augustus 1982 by The Royal Palace Church gedoop, Madeleine het die eretitel van Hertogin van Hälsingland en Gästrikland ontvang. Dit was die eerste keer sedert die vroeë 17de eeu wat 'n Sweedse hertogtitel meer as een provinsie ingesluit het. Beide Hälsingland en Gästrikland word deur Gävleborg County ingesluit.
Musiekteater
Film-en Televisie-musiekblyspele
Televisiemusiekfilms het gewild geraak in die 1990's, soos Gypsy (1993), Cinderella (1997) en Annie (1999). Verskeie musiekfilms van die eerste dekade van die 21ste eeu, was verwerkings van die verhoogproduksies, soos South Pacific (2001), The Music Man (2003) en Once Upon a Mattress (2005) en die televisieweergawe van die verhoogmusiekblyspel, Legally Blonde (2007).
Daarbenewens, is verskeie musiekblyspele verfilm op die verhoog en uitgesaai op televisie, byvoorbeeld Contact in 2002 en Kiss Me, Kate en ''Oklahoma! '' in 2003. Die musiekblyspel wat spesiaal vir televisie gemaak is, was High School Musical (2006), en sy opvolgfilms het groot sukses behaal en was weer aangepas om op die verhoog op te voer, asook in ander media.
Internasionale musiekblyspele
Japan het onlangs die groei van 'n inheemse vorm van musiekteater begin beleef, beide onder animasie en lewendige vertonings, meestal gebaseer op Anime en Manga, soos Kiki's Delivery Service en Tenimyu.
Adam Hicks
Adam Hicks (gebore 28 November 1992) is 'n Amerikaanse akteur. Hy is bekend vir sy rolle in die rolprente How to Eat Fried Worms (2006) en The Boy Next Door (2015), en in die televisiereeks Zeke and Luther (2009).
Haliclona schmidtii
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1880 deur Czerniavsky.